Diari Oficial de la Generalitat Valenciana


Sumari del DOGV 9081, del 11-05-2021 (2021/4941)

RESOLUCIÓ de 3 de maig de 2021, del conseller d'Educació, Cultura i Esport, per la qual s'executa la sentència número 203/2018 de data 25 de maig de 2018 en recurs contenciós administratiu número 113/2017, de la Secció Quarta de la Sala contenciosa administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9081

Data del DOGV
:   11-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/4941


Data del document
:   03-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Educació, Investigació, Cultura i Esport
    * ensenyament primari
    * formació professional
    * centre d'ensenyament
    * administració local
    * ensenyament públic
    * ensenyament secundari
    * ensenyament privat
    * educació especial
    * legislació
    * educació preescolar

RESOLUCIÓ de 3 de maig de 2021, del conseller d'Educació, Cultura i Esport, per la qual s'executa la sentència número 203/2018 de data 25 de maig de 2018 en recurs contenciós administratiu número 113/2017, de la Secció Quarta de la Sala contenciosa administrativa del Tribunal Superior de Justícia de la Comunitat Valenciana. [2021/4941]  
Fets  
  
Primer. Mitjançant sentència núm. 203/18 de data 25 de maig de 2018 s'estima parcialment el recurs contenciós administratiu núm. 113/2017 interposat per l'Associació de Mares i Pares d'Alumnes del Col·legi Pureza de María d'Ontinyent contra el Decret 6/2017, de 20 de gener del Consell, pel qual s'aprova el Reglament de concerts en la Comunitat Valenciana i es convoca el procés general d'accés o renovació (DOGV núm. 7964, de 24 de gener de 2017), declarant-se nuls els preceptes següents del decret: la disposició transitòria única, la disposició addicional segona i l'article 2.1; de l'Annex: els articles 1.2, 4.3, 5.1, 5.4, 7, 8.3, 10.1, 21, 38.1, 42.1, 44.1.  
Segon. Aquesta sentència és recorreguda en cassació núm. 4496/2018 davant el Tribunal Suprem per aquesta Administració i mitjançant sentència núm. 1366/2020 de la Sala Contenciosa Administrativa, Secció Quarta, del Tribunal Suprem, la decisió del qual declara no donar lloc al recurs de cassació núm. 4496/2018 interposat contra la sentència núm. 203/2018 de 25 de maig de 2018, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana i recaiguda en el recurs núm. 113/2017.  
Tercer. En data 18 de febrer de 2021, es rep un testimoniatge en aquest òrgan de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, perquè es duga a pur i degut efecte la sentència recaiguda en el procediment 113/2017.  
Quart. Es promou incident d'execució per part de la Generalitat Valenciana de la citada sentència amb la finalitat de conéixer si s'han de considerar expulsats de l'ordenament jurídic de manera íntegra els preceptes afectats o només quant al que afecta la renovació dels concerts d'ensenyaments no obligatoris, permetent-se aplicar les previsions restants que conté.  
Cinqué. En data 30 de març de 2021, es dicta Interlocutòria núm. 111/2021 per part de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana en el qual s'acorda desestimar l'incident d'execució de la Sentència dictada per aquesta Sala que determina clarament la nul·litat dels preceptes afectats, sense que s'haja de pronunciar en els termes sol·licitats.  
A aquests fets els són aplicables els següents   
  
Fonaments de dret  
  
Únic. És l'òrgan competent per a adoptar la present resolució la Conselleria d'Educació, Cultura i Esport conforme a la Llei 5/1983, de 30 de desembre, del Consell i el Decret 173/2020, de 30 de desembre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
D'acord amb els fets i fonaments de dret exposats, resolc:  
  
  
L'execució de la Sentència número 203/2018 de data 25 de maig de 2018, que estima parcialment el recurs contenciós administratiu núm. 113/2017 interposat per l'Associació de Mares i Pares d'Alumnes del Col·legi Pureza de María d'Ontinyent contra el Decret 6/2017, de 20 de gener del Consell, pel qual s'aprova el Reglament de concerts en la Comunitat Valenciana i es convoca el procés general d'accés o renovació (DOGV núm. 7964, de 24 de gener de 2017), declarant nuls els preceptes següents del decret: la disposició transitòria única, la disposició addicional segona i l'article 2.1; de l'annex: els articles 1.2, 4.3, 5.1, 5.4, 7, 8.3, 10.1, 21, 38.1, 42.1, 44.1.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.   
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.   
  
València, 3 de maig de 2021. El conseller d'Educació, Cultura i Esport: Vicent Marzà i Ibáñez.